പ്രദര്ശനമേള നടത്തി ഉളിക്കല്: ഐസിഡിഎസിന്റെ 46 ാമത് വാര്ഷികാഘോഷത്തിന്റെ ഭാഗമായി വനിതാ ശിശുവികസനവകുപ്പിന്റെ ആഭിമുഖ്യത്തില് അങ്കണവാടി സെക്ടര് പ്രദര്ശനമേള പുറവയല് ഗവ. എല്പി സ്കൂളില് നടന്നു. ഉളിക്കല് പഞ്ചായത്ത് പ്രസിഡന്റ് പി.സി. ഷാജി ഉദ്ഘാടനം ചെയ്തു. വാര്ഷികാഘോഷത്തിന്റെ ഭാഗമായിട്ടുള്ള സെക്ടര്തല മേളയില് ഉളിക്കല് പഞ്ചായത്തിലെ 10 അങ്കണവാടികള് അണിചേര്ന്നു. വിവിധ അങ്കണവാടികളുടെ പ്രദര്ശനമേളയും പോഷകാഹാര പ്രദര്ശനവും നടന്നു. വാര്ഡംഗം രതിഭായി ഗോവിന്ദന് അധ്യക്ഷത വഹിച്ചു. ബ്ലോക്ക് അംഗം ചാക്കോ പാലക്കലോടി, പഞ്ചായത്ത് വൈസ് പ്രസിഡന്റ് ആയിഷ ഇബ്രാഹിം, സ്റ്റാന്റിംഗ് കമ്മിറ്റി ചെയര്മാന്മാരായ ഒ.വി. ഷാജു, ഇന്ദിര പുരുഷോത്തമന്, വാര്ഡ് അംഗങ്ങളായ ജാന്സി കുന്നേല്, സരുണ് തോമസ്, ജോളി, ഉളിക്കല് കുടുംബാരോഗ്യകേന്ദ്രത്തിലെ മെഡിക്കല് ഓഫീസര് ഡോ. രഞ്ജിത്ത്, പുറവയല് സ്കൂള് മുഖ്യാധ്യാപിക നിര്മല, ഐസിഡിഎസ് ഉദ്യോഗസ്ഥരായ കെ. നന്ദിനി, എം. ലളിത, അങ്കണവാടി കമ്മിറ്റി അംഗങ്ങളായ അഗസ്റ്റിന് വേങ്ങക്കുന്നേല്, ജോസഫ് കുനംമാക്കല്, മണിക്കടവ് അങ്കണവാടി വര്ക്കര് സിസിലി ബേബി, കാലാങ്കി അങ്കണവാടി വര്ക്കര് സുജാത അജയന്, പുറവയല് അങ്കണവാടി വര്ക്കര് വി.കെ. സുജല എന്നിവര് പ്രസംഗിച്ചു. ചടങ്ങില് 43 വര്ഷമായി സേവനം തുടരുന്ന വട്ട്യാംതോട് അങ്കണവാടി വര്ക്കര് രാധാമണിയെ അനുമോദിച്ചു. തുടര്ന്ന് കുട്ടികളുടെ വിവിധ കലാപരിപാടികളും നടന്നു.